ওয়েস্ট ইন্ডিজ ক্রিকেট দল
আন্তর্জাতিক ক্রিকেট কাউন্সিলের তত্ত্বাবধানে পরিচালিত বিশ্বকাপ ক্রিকেটে ওয়েস্ট ইন্ডিজ ক্রিকেট দল ১৯৭৫ ও ১৯৭৯ সালে দুইবার শিরোপা জয় করে। প্রথম ক্রিকেট দল হিসেবে পরপর দুইবার শিরোপা লাভের অধিকারীত্ব অর্জন করে। এছাড়াও প্রথম দল হিসেবে একাধারে ১৯৭৯, ১৯৮৩, ১৯৮৭ - এই তিনটি বিশ্বকাপ ক্রিকেট প্রতিযোগিতার ফাইনালে অংশ নিয়েছিল। ২০০৪ সালে দলটি আইসিসি চ্যাম্পিয়ন্স ট্রফি প্রতিযোগিতায় চ্যাম্পিয়ন হয়। একই বছর আইসিসি অনূর্ধ্ব-১৯ ক্রিকেট বিশ্বকাপ জয় করে। ২০০৯ সালে আইসিসি বিশ্ব টুয়েন্টি২০ প্রতিযোগিতায় সেমি-ফাইনাল পর্বে উত্তীর্ণ হয়।
পাকিস্তান জাতীয় ক্রিকেট দল
একদিনের আন্তর্জাতিক ক্রিকেটে পাকিস্তান ৮১৭টি খেলায় অংশগ্রহণ করেছে। তন্মধ্যে জয় ৪৩৭, পরাজয় ৩৫৫, টাই ৮ এবং ১৭ খেলায় কোন ফলাফল হয়নি। ১৯৯২ সালের বিশ্বকাপ ক্রিকেটে পাকিস্তান চ্যাম্পিয়ন হয়। এছাড়াও, ১৯৯৯ সালের বিশ্বকাপ ক্রিকেটে রানার-আপ হয়েছিল। ১৯৮৭ ও ১৯৯৬ সালের বিশ্বকাপ ক্রিকেট প্রতিযোগিতায় সহ-স্বাগতিক দেশের মর্যাদা পেয়েছে। ২০০৯ সালের টি২০ বিশ্বকাপ ক্রিকেটে চ্যাম্পিয়ন হয়। এছাড়াও, ২০০৭ সালের উদ্বোধনী প্রতিযোগিতায় রানার-আপ হয়েছিল। ১৯৯৯ সালের এশিয়ান টেস্ট চ্যাম্পিয়নশীপে দলটি বিজয়ী হয়।
আইসিসি চ্যাম্পিয়নস ট্রফি ২০১৭ সালে বিজয়ী হয়।